আজ (সোমবার) সংবাদিকদের জেনারেল বাকেরি বলেন, ইরাকের উত্তরাঞ্চলীয় কিরকুক এবং অন্যান্য এলাকা নিয়ে দেশটির স্বায়ত্ত্বশাসিত কুর্দিস্তান এবং কেন্দ্রীয় সরকারের মধ্যে মতপার্থক্যের ফলে কোনো ভূখণ্ডগত পরিবর্তন ঘটলে এ অঞ্চলে উত্তেজনা আরো বেড়ে যাবে। তিনি বলেন, এর ফলে ইরাকে উত্তেজনা ও সংঘাত ছড়িয়ে পড়বে এবং এ সমস্যা ইরাকের বাইরেও ছড়িয়ে পড়বে। সম্প্রতি তুরস্ক সফরের সাফল্য নিয়ে বাকেরিকে প্রশ্ন করা হলে তিনি বলেন, দুই দেশের সীমান্ত এলাকায় নিরাপত্তা জোরদার করার ব্যাপারে তেহরান-আঙ্কারা একটি সন্তোষজনক সমঝোতায় পৌঁছেছে।